Derek Walcott

Derek Alton Walcott () er ein karibisk forfattar som skriv dikt og skodespel. Han blei tildelt Nobelprisen i litteratur i 1992.

Bakgrunn
Walcott var son av Warwick Walcott og Alix Maarlin. Han var fødd i Castries, hovudstaden på Saint Lucia, som tvilling til Roderick Walcott. Dei hadde også ei syster, Pamela. Begge foreldra var lærarar og høyrde til metodistminoriteten på øya. Dei var også interesserte i kunst; faren skreiv dikt og dreiv med akvarellmåling og mora delte ofte poesi med barna.
Faren døydde berre 31 år gammal, då Walcott var svært ung. Mora livnærte familien som lærar og sydame.

Som ung lærte Walcott å måla av målaren Harold Simmons. Han fann inspirasjon hjå Simmons og tidlegre kunstnarar som Cézanne og Giorgione. 

Han fekk stipend til å studera ved University College of the West Indies i Kingston på Jamaica.
Etter å ha gått ut frå universitetet flytta Walcott til Trinidad i 1953, der han verka som lærar, kritikar og journalist.

Virke

Walcott gav ut sitt første dikt som fjortenåring, eit miltonsk religiøst dikt som han fekk på trykk i avisa The Voice of St Lucia. Diktet blei kritisert som blasfemisk i ein engelsk katolsk prest i same avis. 
Atten år gammal debuterte Walcott med ei sjølvutgjeven diktsamling med økonomisk støtte frå mora.
Gjennombrotet hans kom med In a Green Night, som kom ut i 1962. Samlinga tek for seg historia til Karibia i ein koloniell og postkoloniell kontekst..
Diktinga hans er generelt prega av den valdsame karibiske historia, med slaveri og undertrykking. Walcott bruker òg mykje symbolikk frå myter sett i samanheng med samfunnet, som i det episke diktet Omeros (1990), der han omarbeider Oddysséen av Homer til å finna stad i Karibia, London og den amerikanske vesten.

Forfattaren var også ein aktiv dramtikar. Han skipa Trinidad Theatre Workshop i 1959 og blei verande aktiv i styret for teateret i fleire tiår. Han vekte internasjonal merksemd med skodespelet Dream on Monkey Mountain (1970). Det blei produsert på NBC-TV i USA året det kom ut, og sett opp av Negro Ensemble Company off-Broadway i New York City året etter. Stykket vann Obie-prisen for «beste utanlandske skodespel». Året etter blei han utnemnd til offiser av Den britiske imperieordenen (OBE) for arbeidet sitt.

Derek Walcott blei tilsett som lærar ved Universitetet i Boston, der han skipa Boston Playwrights' Theatre i 1981. Han delte tida si mellom Boston og reiser til Karibia og andre stader fram til han gjekk av med pensjon i 2007. I 2009 blei han scholar-in-residence ved Universitetet i Alberta. I 2010 blei  han Professor of Poetry ved Universitetet i Essex.

Walcott samarbeidde i 1997 med Paul Simon om musikalen The Capeman, som tek opp tilværet for ein puertoricanar som har flytta til USA.

I høve sjølvstendedagen til St Lucia i februar 2016 blei sir Derek Walcott utnemnd til ein av dei første riddarane av Saint Lucia-ordenen.

Personleg liv

Walcott gifta seg med sekretæren Fay Moston i 1954. Dei fekk ein son, Paul, men skilde seg etter to år. Han gifta seg opp att med Margaret Maillard, som var sjelesørgar på eit sjukehus. Dei fekk to døtrer, Elizabeth og Anna, og skilde lag på midten av 1970-talet. I 1976 inngjekk Walcott sitt tredje ekteskap, Norline Metivier, men også dette ende med skilsmål.

Walcott døydde 87 år gammal, heime på Cap Estate på St. Lucia den 17. mars 2017.

Prisar og utmerkingar
 1969   Cholmondeley Award
 1971   Obie Award for beste utanlandske skodespel (for Dream on Monkey Mountain)
 1972   Officer of the Order of the British Empire
 1981 MacArthur Foundation Fellowship 
 1988   Queen's Gold Medal for Poetry
 1990   Arts Council of Wales International Writers Prize
 1990   W. H. Smith Literary Award (for Omeros)
 1992   Nobelprisen i litteratur
 2004   Anisfield-Wolf Book Award for Lifetime Achievement
 2008 Honorary doctorate from the University of Essex
 2011   T. S. Eliot Prize (for diktsamlinga White Egrets)
 2011   OCM Bocas Prize for Caribbean Literature (for White Egrets)
 2015   Griffin Trust For Excellence In Poetry Lifetime Recognition Award
 2016   Knight Commander of the Order of Saint Lucia

Verk

Diktsamlingar
 1948 25 Poems
 1949 Epitaph for the Young: Xll Cantos
 1951 Poems
 1962 In a Green Night: Poems 1948—60
 1964 Selected Poems
 1965 The Castaway and Other Poems
 1969 The Gulf and Other Poems
 1973 Another Life
 1976 Sea Grapes
 1979 The Star-Apple Kingdom
 1981 Selected Poetry
 1981 The Fortunate Traveller
 1983 The Caribbean Poetry of Derek Walcott and the Art of Romare Bearden
 1984 Midsummer
 1986 Collected Poems, 1948–1984
 1987 "Central America"
 1987 The Arkansas Testament
 1990 Omeros
 1997 The Bounty
 2000 Tiepolo's Hound, med akvarellar av Walcott
 2004 The Prodigal
 2007 Selected Poems (valde ut, redigerte og med introduksjon av Edward Baugh)
 2010 White Egrets
 2014 The Poetry of Derek Walcott 1948–2013

Skodespel
 (1950) Henri Christophe: A Chronicle in Seven Scenes
 (1951) Harry Dernier: A Play for Radio Production
 (1953) Wine of the Country
 (1954) The Sea at Dauphin: A Play in One Act
 (1957) Ione
 (1958) Drums and Colours: An Epic Drama
 (1958) Ti-Jean and His Brothers
 (1966) Malcochon: or, Six in the Rain
 (1967) Dream on Monkey Mountain
 (1970) In a Fine Castle
 (1974) The Joker of Seville
 (1974) The Charlatan (play)|The Charlatan
 (1976) O Babylon!
 (1977) Remembrance
 (1978) Pantomime
 (1980) The Joker of Seville and O Babylon!: Two Plays
 (1982) The Isle Is Full of Noises
 (1984) The Haitian Earth
 (1986) Three Plays: The Last Carnival, Beef, No Chicken, and A Branch of the Blue Nile)
 (1991) Steel
 (1993) Odyssey: A Stage Version
 (1997) The Capeman (bok og songtekstar, begge i samarbeid med  Paul Simon)
 (2002) Walker and The Ghost Dance
 (2011) Moon-Child
 (2014) O Starry Starry Night

Andre utgjevingar
 (1990) The Poet in the Theatre, Poetry Book Society (London)
 (1993) The Antilles: Fragments of Epic Memory Farrar, Straus (New York)
 (1996) Conversations with Derek Walcott, University of Mississippi (Jackson, MS)
 (1996, med Joseph Brodsky og Seamus Heaney) Homage to Robert Frost, Farrar, Straus (New York)
 (1998) What the Twilight Says (essaysamling), Farrar, Straus (New York, NY)
 (2002) Walker and Ghost Dance, Farrar, Straus (New York, NY)
 (2004) Another Life: Fully Annotated, Lynne Rienner Publishers (Boulder, CO)
 (2016) Morning, Paramin Derek Walcott; illustrert av Peter Doig, Farrar, Straus (New York, NY)

Kjelder

Delar av denne artikkelen bygger på «Derek Walcott» frå ,  den 18. mars 2017.

Bakgrunnsstoff 
 Nobelpriset - Derek Walcott

Nobelprisen i litteratur
Sanktlucianske forfattarar
Trinidadiske forfattarar
Sanktlucianske nobelprisvinnarar
Folk frå Castries